Իրինա Օրտման

Իրինա Վիկտորովնա Օրտման (, ), ռուս էստրադային երգչուհի, Տուտսի խմբի նախկին մենակատար (2004-2010), 2010 թվականից՝ մեներգչուհի։

Կենսագրություն 
Իրինա Օրտմանը ծնվել է 1978 թվականի հուլիսի 22-ին Ալթայի երկրամասի Զարինսկ քաղաքում՝ երաժշտի ընտանիքում։ Ազգությամբ գերմանացի է։ Մանկությունն անցել է Ալթայում։ Երգում է չորս տարեկանից։ Փոքր տարիքում մասնակցել և հաղթել է երիտասարդ կատարողների տեղական և համառուսաստանյան բազմաթիվ մրցույթներում։ Իրինայի առաջին ալբոմը՝ «Хочу быть звездой», ձայնագրվել է հոր երաժշտական ստուդիայում։ Որոշ երգերի հեղինակն Իրինան ինքն է (դրանցից մեկը՝ «Где-то там» երգը, երգչուհու կողմից կատարել է «Աստղերի ֆաբրիկա-3» մրցույթի ժամանակ և ներառվել Ռուսաստանի երաժշտական հավաքածուների մեջ)։ Այնուհետև Իրինան սովորել է Բելառուսի երաժշտական ուսումնարանում, Մոսկվայի արվեստի քոլեջում։ 1997 թվականին երգչուհին տեղափոխվել է Մոսկվա։ Ավելի ուշ աշխատել է Ռենատ Իբրահիմովի էստրադային երգերի թատրոնոմ, «Սպիտակ արծիվ» խմբում, Ալեքսանդր Մալինինի և Ալեքսանդր Բույնովի կոլեկտիվներում։ 1999 թվականին Իրինան մասնակցել է «Բլեստյաշիե» խմբի քասթինգին։ 2003 թվականին Իրինան Յուրմալայում մասնակցել է «Նոր Ալիք» մրցույթի կիսաեզրափակչին։ 2003 թվականին Իրինան անցել է «Աստղերի ֆաբրիկա» հեռուստանախագծի եզրափակիչ փուլ։

2003 թվականին ստեղծվեց «Տուտսի» խումբը, որի անդամներն էին Իրինա Օրտմանը, Լեսյա Յարոսլավսկայան, Նաստյա Կրայնովան և Մաշա Վեբերը։ Խումբն Իրինայի մասնակցությամբ ձայնագրեց մի քանի հիթեր, թողարկեց 2 ալբոմ՝ «Самый-самый» և «Капучино»։

2005 թվականին երգչուհին ավարտեց Ժամանակակից արվեստի ինստիտուտի երաժշտական ֆակուլտետի «Էստրադայի երաժշտական արվեստ։ Էստրադային-ջազային երգեցողություն» բաժինը։

2008 թվականի հուլիսի 22-ին Դմիտրովում ամուսնացավ բիզնեսմեն Վլադիմիր Պերևոզչիկովի հետ, որի հետ Իրինան ծանոթացել էր հարսանիքից 2 տարի առաջ՝ Նիժնի Նովգորոդում ունեցած հյուրախաղերի ժամանակ։

2010 թվականից Իրինա Օրտմանը հանդես է գալիս որպես մեներգչուհի։

2010 թվականին Իրինա Օրտմանի մասին նկարահանվեց «Հարևաններ» փաստագրական ֆիլմը։

2012 թվականին մասնակցեց «Դաժան խաղեր» հեռուստաշոուի 3-րդ եթերաշրջանի նկարահանումներին։ Ավելի ուշ Ռուսաստանի հավաքականի կազմում հանդես եկավ ռուսական «Առաջին ալիքի» մեկ այլ՝ «Բոլշիե գոնկի» նախագծում։

2012 թվականին Իրինա Օրտմանը մասնակցեց Բարնաուլ քաղաքի երիտասարդական օրհներգի ձայնագրություններին և դրա տեսահոլովակի նկարահանումներին։

2013 թվականի ապրիլին СТС հեռուստաալիքի եթերով ցուցադրվեց «Հրեշտակ կամ դև» հեռուստասերիալը, որտեղ Իրինան խաղում էր էպիզոդիկ դեր։

Նկարահանել է իր հեղինակած երգերի 5 տեսահոլովակներ։

2014 թվականին թողարկվեց Իրինայի առաջին՝ պրովոկացիոն "Պլագիատ" ("Плаgiат") անունով սոլո ալբոմը, որի պրոդյուսերը Վ․ Պերևոզչիկովն էր։

2014 թվականի դեկտեմբերին Օրտմանը պաշտոնապես բաժանվեց Վ․ Պերևոզչիկովից։ Միաժամանակ դադարեցրեց ստեղծագործական գործունեությունը։

Անձնական կյանք 
Իրինա Օրտմանը պաշտոնապես ամուսնալուծված է։

Սկավառակագրություն 
Երգչուհու երգացանկում, բացի հեղինակային երգերից, կան նաև հայտնի կոմպոզիտորներ և բանաստեղծներ Յուրի Էրիկոնայի, Իլյա Ռեզնիկի, Ալեքսանդր Շուլգինի, Ռիմմա Կազակովայի, Եվգենի Մուրավյովի, Ա․ Լունյովի և այլոց երգերից։

«Տուտսի» խմբի կազմում 
 «Самый-самый» (2005)
 «Капучино» (2007)

Տեսահոլովակներ

«Տուտսի» խմբի կազմում 
 Самый-самый (2004)
 Я люблю его (2005)
 Хочешь да-да-да (2005)
 Незамужняя (2006)
 Горький шоколад (feat.КГБ) (2006)
 Сама по себе (2006)
 Сто свечей (2006)
 Чашка капучино (2007)
 Было бы горько (2009)

Անհատական 
 Амурчики (2010)
 Медленно… (2011)
 Плагиат (2011)
 Что-то в тебе есть! (2010)
 Париж (2011)
 Ничего не бойся! (2012)
 Притяжение (2013)
 Ира (2013)
 Романсы (2013)
 Навсегда! (2013, դուետ Ալեքսանդր Կիրևի հետ)
 Сгораю до тла (2014)
 Заморочки (2014)
 Останусь звездой! (2014)
 Снишься ты мне… (2014)

Ծանոթագրություններ

Արտաքին հղումներ
 Իրինա Օրտմանի պաշտոնական կայքը
 Իրինա Օրտմանի պաշտոնական ալիքը YouTube.com կայքում

Ռուս երգչուհիներ